**Tamsirt1. Tasnarrayt unadi**

**Iswan :**

**- Tamsuni d tmusni-tigin n tarrayin n unadi i tessemras tesnalmudt ;**

- **d tallat i usuddes n tesnarrayt d usissen n tezrawt n master**

Alemmud-a ila assaɣ d yilemmuden –nniḍen (n master 1 d 2) *: tannayt deg tneɣrit, tarrayin n tesleḍt, séminaire, tasnarrayt n usuddes n tezrawt.*

Ilemmuden-a ad ilin d tallalt s ara yezmer unelmad ad yissin *tasnarrayt, amek ara yeg anadi-s akken ad d-yawi inefkan, amek ara yaru ( ad isuddes) tazrawt-is, amek ara yeg tasalelt. Tin ɣur-s, ilemmuden-a d ilin d imwelhen ɣef tarrayt n tira n umagrad ussnan.*

# Tazwert

Send yal amahil neɣ yal tarmudt, yewwi-d ɣef umdan -i yebɣu yili- ad d-yessewjed iman-is, ( annect-a yerza : afud, tabɣest, timegliwt ) (**se préparer mentalement**) akken ad yessiweḍ ɣer yiswi. Гef waya yewwi-d ad yesɛu, deg tezwara timegleyt akken ad yemberraz d umahil-a **(***Ad iqabel amahil-a/ ad yezmer* i umahil-a) D annect-a daɣen i wumi yesra unelmad deg unadi ussnan ( *amedya tazrawt n master i ken-yettrajun*). Tazrawt tesra daɣen i lebɣi meqqren d usewjed n yiman akken ad d-tlal tebɣest i unadi. Tagnit-a temgarad ɣef tirmad-nniḍen n ulmad : *ur telli d almad amagnu( menwala), ur telli d tamussni ɣef ara yecfu unelmad*. Anadi d tarmud (d amahil) n ufares n tussna akked tmusniwin.

Dɣa, akken anelmad ad d-ifares tussna yessefk fell-as ad yesɛu «**Tidmi tussnannt : «**esprit scientifique ».

**D acu i iwatan tidmi tussnant ? Гef wacu i tbedd ?**

# Anadi akked tidmi tussnant / Recherche et esprit scientifique

S umata, deg yal anadi ttwellihen iwakken amnadi ad yili yegguga (iga tilist ɣef, yebɛed) ɣef*:*

***1.1-* tamusni timezdit :** ( asegzi unnim, tamusni tunnimt), ta, terza ***ixemmimen, isegziyen akked tidmiwin yuzzlen* ,** yeddan, yuɣen deg tmetti (**sens commun)** d tamusni ur nelli d tussnant. Deg-s ad naf akk timusniwin tinmettiyin i d-tettaǧǧa tsuta i tayeḍ, amedya *: azzalen, ilugan n tudert ( normes), leɛwayed ( imensayen), imenzayen….* *.. tumanin tinmettiyin-nniḍen,* **deg tesnalmudt** *: ɣef tuccḍa, ɣef tutlayt tanyemmat, ɣef tgensas tisnilsanin..…..* Tamusni-ya d ttawil s d-ttilint tnezzariyin /assaɣen / gar yimdanen n yiwet n tmetti, gar-asen ttilin yilugan ɣef msefhamen i ṭṭafaren akken ad teddu tmetti-nsen. Ihi tamussni-ya tettaɣ deg tmetti, yes-s i d-yettili usmetti ɣef waya i temgarad ɣef tmusni timsileɣt ( formalisée) i d-yettaɣen seg tussna.

- **tmusniwin** **tirmitanin (pratiques/ immédiates**) tid i yellan ɣer medden i d-wwin seg tirmit n tudert. Amedya : tamussni yellan ɣef : *tafellaḥt, tignewt, tujya*. Tamusni-ya yezmer yella wayen iseḥḥan deg-s, maca imi ur d-tekki ara seg unnar n tussna, imi ur d-tekki ara ɣef unadi ussnan ad teqqim kan d tamusni tarmitant. ( connaissance pratique).

**- tunmassit** (subjectivité)tettili daɣen d ugur deg ubrid n tussna mi ara yili umnadi yessegzay-d ilmend n yiḥulfan-is d tektiwin-is akked wayen akk yettɣil d tidet. Asegzi unmas ires ɣef usegzi yellan deg wallaɣ n umnadi akked tmuɣliwin-is. Ti ssawnent i ubeddel acku ttaɣent-d seg **unagraw n tidmi** n umdan ilmend n : **tesreḍt, n tsertit, n leɣwayed, n yilugan n temtti**. Tadra n yisegziyen unmassen ttaɣen seg tidmi n umdan, seg uxemmem-ines ulmis.

Isegziyen-a ttuneḥsaben d uguren deg udem n tussna acku sɛan tiritit i yal anezgum, i yal asastan n tudert. Am nutni am tesnakta, am tfelsin » croyances »: « ur biddent ara ɣef tmussni tarmitan ( connaissance empirique », amedya tasreḍt, iwellihen n tudert (éthique, la morale) ttekkin ɣer unagraw-a n tidmi. Dɣa tasnakta d tamudemt (lqaleb) n uxemmem yellan ɣer medden akk « collectif » tewjed, ur yettaǧǧa ara amdan ad ixemmem s yiman-is ». Annect-a yessegazay-d mi d-ilul umdan yufa-d imenzayen, isegziyen wejden, dɣa yeḍfer acku akka i d-yufa wid yezwaren. Tidmi-s netta ur d-ttban

Comme l’idéologie[[1]](#footnote-1) qui relève de la *croyance* dont la : “*caractéristique est qu’elle ne se fonde pas sur des expériences empiriques, par exemple les convictions religieuses et éthiques relèvent aussi de ce régime de connaissances, comme l’idéologie. Donc, l’idéologie est un prêt-à-penser collectif auquel on adhère sous forme d’une conviction totale, qui empêche de penser par soi-même*”[[2]](#footnote-2).

Uguren-a, yessemma-yasen G. Bachelard uguren ,ussnasen «  épistémologiques » d uguren i ireglen abrid ɣer tusna. Ttaǧǧan amnadi ur izemmer ara ad yefk asegzi ussnan neɣ asegzi amesɣaran. Ti, d timusniwin timagniwin.( ordinaires)

**Anadi usnan ihi d afares n tmusniwin tussnanin.**

Amedya : ɣer medden ddunnit d luḍa, amaḍal ttwalin-t iqeɛɛed, maca tussna teqqar-d, tessegza-d s yilugan akked unadi amaḍal d imdewwer. (Galilée).

Fichier : <https://halshs.archives-ouvertes.fr/halshs-01102083/document>

Ar taggara tidmi tussnant, akken i tt-id-yessaseb G.Bachelard 1968, tbedd ɣef 4 yimenzayen :

- **curiosité intellectuelle, (tawnafit** (sunsi :etre curieux) tettili mi ara yeǧǧ umdan tiktiwin n yal ass, tid iɣef mwatan medden akken ad d-yaf, ad d-yessekfel timaynutiun ; (Newton).

-**esprit critique**, tidmi n uɣzan ( tettili ɣer win i iḥemlen askasi, ɣer win i iqebblen awennet akked uɣzan) ;

- **rejet de toute autorité** extra-scientifique : *awexxer ɣef yal tikti ur nelli tussnant i d-yekkan seg tsuddwin ilan tazrirt ɣef tmetii* (aɣunzu, aggami n yal adabu (autorité): tidmi ad tili d timunent ɣef yal tasuddut akka am : tesreḍt, n tsertit, imensayen d tsudwin-nniḍen.

- **honnêteté et sincérité**: **tidet akked tezdeg n yigmaḍ,** amnadi yewwi-d ur yettbeddil ara igmaḍ( ur ten-idɣel ara) , yewwi-d daɣen ur d-yettaker neɣ ur d-yettawi ara timusniwin ɣer wiyiḍ war ma yenna-d aɣbalu.

# 3. Ansa d-tettek tikti n unadi

Ansa ara d-yekk usentel, amek ara yeg unelmad akken ad d-yessumer asentel. Iseqsiyen-a ttuɣalen-d yal aseggas deg yimi n yinelmaden. Asentel s umata yettas-d seg :

-taɣuri

-seg tannant

-seg termit n unelmad

- yilemmuden i yeɣra

- seg umeslay d wiyiḍ

-seg usumer n yiselmaden

**Ataṣ n yiɣbula iseg zemren ad kken yisental n tezrawt.**

Fichier : http://www.fsa.ulaval.ca/cours/mrk-14811/popup/documents/trouveridee.pdf

Isental n unadi neɣ tiktiwin ɣef yisental s umata ttasent-d seg :

1. **Taɣuri** : d adasil amezwaru iseg zemrent ad d-lalent tektiwin ɣef usentel Tuget seg-s i d-ttaɣent.

2. **Tannayt** : llan yisental n unadi i d-yettaɣen seg tmuɣliwin ( seg tannayin) i yezmer umdan ad ig deg tudert, ttlalen-d d aɣen seg tririt n tamawt ɣer wayen iḍerrun deg tudert n ya ass.

3- **Tidmi tagensant** (introspection) : axemmem ɣef tirmitin (personnelles), ɣef wayen yedder umnadi mi yella : d anelmad, d ababat, d amanun, d aselmad.

4- **aɛaned ( réplique)** : annect-a yettili-d mi amnadi ad yaf kra n tezrawt i yas-yehwan aṭas ad yewwet amek ara yeg anadi am winna, **maca yessefk ad d-yawi amaynut, ama deg wayen yerzan annar, inefkan akked tmerniwt n kra n tmiḍranin tussnanin.**

**4. D acu i d tazrawt ( amedya n master)**

Pour Omar AKTOUF, 1987, *Méthodologie des sciences sociales et approche qualitative des organisations. Une introduction à la démarche classique et une critique*. Montréal : Les Presses de l'Université du Québec, yenna-d :,

**+** ur telli **d ullis** acku yessefk ad yili unadi ussnan, yessefk ad d-nesken assaɣ gar tumanin, yessefk ad tili tesleḍt d usfukel **(**, *prouver, argumenter, analyser, proposer, recommander...* ).

**+** ur telli d **aneqqis** acku aneqqis ires anagar ɣef wayen nwala neɣ nexdem deg tannant, ma d tazrawt tesra i unadi d usegzi n yinefkan*. (effort d'investigation et de compréhension derrière l'apparence des faits observés* **)**

**+** ur telli d **aglam** acku tazrawt ma tbedd anagar ɣef uglam ad d-tbin amzun d amagra n tɣamsa**. teffel i uglam imi yuḥwaǧ tesleḍt d usegzi**

**+** ur telli d **tazrawt n docotorat** acku doctorat tettnadi ad d-taweḍ akken ad d-tessumer tiktiwin, igmaḍ imaynuten.  
**ihi d acu-tt ?** s umata ttwalin-tt d amahil i d-yettawin ɣef usentel usdid. Deg unadi-ya yessefk ad yili usnas n tmusniwin yellan yakan, yessefk ad yeḍfer akken iwata **ilugan n tesnarrayt**, ad ibedd ɣef **ugnu d turdiwin** iɣef ara d-ilint tririyin

# 5. Tizza deg unadi

# 5.1. Tizza timezwura ( n ukeccum) étapes initiales

Deg-s llant 4 n yisurfen

# 5.1. 1.Tikti n unadi, L'idée de la recherche

Tizi-ya terza **tifin n usentel** n tezrawt. Syin, yessefk ɣef umnadi ad ig tillist ( délimitation) i usentel-is. Seg-s ara d-ibedd (yebnu) ugnu n unadi.

Asentel d afedris amezwaru i izemren ad d-yekk seg : tannayt, seg kra n tmawt yerzan annar n unadi, tikwal tettas-d tikti seg uḥlfu ( intuition), seg kra iḥemmel umnadi i ilan azal ɣur-s,

# 5.1.2. Iswan n unadi / Les objectifs de la recherche

Mi yefra ufran n usentel, s umata yettili d arusdid, d amatu, d imsulles, yessefk ɣef umnadi ad d-yesnekwu s wudem usdid **iswan** iɣer ira ad yaweḍ. **Amedya :**

Asentel **aselmed n timawit** deg tneɣrit, d asentel amatu acku aṭas n yisental i izemren ad ilin fell-as, akka am : *d acu i d tisulal i iwatan aselmed n timawit, ma timawit selmaden-tt, amek ara neskazel timawit, iluɣma i ilaqen i usnerni n tezmert n tmenna*

# 5.1.3. Tilisa n unadi / Les limites de la recherche

Mi i d-iban usentel s wudem usdid, yessefk ɣef umnadi ad d-yesken s tiseddi tilist n umahil-is : ansa **ara yebdu, anda ara yekfu**. Aniwi isastanen iwimi ara yeg tasleḍt. Deg tizi-ya i iwata daɣen ad d-yesken tiẓri, tassnnarayt iɣer ara isenned neɣ ara yessemres.

**Tamawt :** deg tegnit-a i yessefk daɣen ɣef umnadi ad yektil , ad iqis ma yezmer ad ifak amahil-is : ilmend n wakud, n ssuma ( cout), ( tumnayt) rwaḥ d tuɣalinn ɣer unnar, akked turagin i ilaq ad d-yessuter akken ad d-yessewjed akeččum ɣer unnar. **(Faisabilité**)

# 5.1.4.Annar n unadi / Le terrain de la recherche

Amanadi ilaq ad d-yessisen annar : anda ? acḥal n yimsulɣa ? aniwi imsulɣa ? Mi d-iban wannect-a ad yessufeɣ tallumt ara yesseqsi.

# 5.2. Tizza tilemmusa / Les étapes intermédiaires

# 5.2.1. Agnu\* ( tamukrist) La problématique

D aḥric ameẓyan deg tezrawt, deg-s i yettili usissen n **useqsi agejdan**. Agnu, s umata**, d asastan iɣef ara d-terr tezrawt**. D netta i d asalu ara yeḍfer umnadi akken ad d-yaf tiririt. D agnu i d-yeskanen iswan n umahil.

Ihi agnu d **tuddsa tussnant** n umahil. Ires ɣef useqsi agejdan. Yes-s i d-tettili **tiseddi** n usentel acku asentel yezmer ad yesɛu aṭas n yiseqsiyen.

# 5.2.2. Asissen n usatal aẓrayan akked usissen n tmusiwin yellan ɣef usentel /La formulation du contexte théorique et l'état des connaissances sur le sujet

Deg tegnit-a ara yesken umnadi asatal aẓrayan ara yilin d aɣbalu n tezrawt, d aɣbalu n tesleḍt. **Amedya**, deg tesnalmudt, ad yessideg asentel-is ilmend n yinekmaren n tesnalmudt, deg tesnilest, deg tesnalest ad yessissen tiẓri ara yilin d adasil n tezrawt,

Deg tegnit-a daɣen i iwata ɣef umnadi ad d-yessissen amahil-is (situer) ilmend n wayen yettwaxedmen yakan ɣef usentel-is. D acu i snen medden uqbel fell-as ? D acu ara d-yernu netta s umahil-is ? D acu i d amaynut ara d-yawi ? Anta tulmist s d-yufrar ? Deg tegnit-a i yessefk ad yili usissen n wayen yellan d tira ɣef usentel : **revue de la littérature** (asissen n yiɣbula)

# 5.2.3. Asbedded n turdiwin / La formulation des hypothèses

Mi ibedd ugnu, ad d-yeglu srid s tira n turdiwin ara **d-yeffɣen seg useqsi agejdan** *neɣ seg yisastanen imezwura yellan ɣef umahil.* S umata ttekkent-d seg tzersastant neɣ seg tɣuriwin n yimahilen ɣef usentel. **Turda d tiririt tamezawarut ɣef ugnu.**

**Tamawt**: yal turda yewwi-d ɣef umnadi ad **yesnekwu allalen asnarrayen** s yezmer ad d-yerr fell-as

# 5.2.4. Asissen d usbadu n yinefkan i iwatan /La définition et la clarification des données nécessaires

Da , i ilaq ad yili usissen n yinefkan i iwatan ad ten-id-yegmer umnadi.

# Tifukas/tarrayin/ n ugmar Les techniques de récolte

Ilaq ad yili usissen n tarrayin s wudem usdid : amseqsi, adiwenni, tannayt, Irim (: *DGLA*= test) syin yessefk ad d-yebder timental n ufran-nsent les justifier.

# Tazersastant akked ugmar n yinefkan / La pré-enquête et la collecte des données

( aselken : certifie / à mettre pour vérifier) amsisi : convenir pour confirmer

Tazersastant tella akken ad yili yes-s uselken (uswaḍ) n tarrayt : ma twata neɣ xaṭi, syin ara neg tasastant n tidet.

# 5.3 – Tizza tineggura :Les étapes finales

Rzant tasleḍt n yinefkan akked yigmaḍ.

# 5.3.1. Aswjed n yinefkan / La préparation des données

Mi d-wejden yigmaḍ (mi-id-ttwagemren), yewwi-d ad ten-id-yeḍfer usewjed-nsen i tesleḍt, annect-a yerza : **afran-nsen** ( trier), abraz-nsen, dépouiller, **asgrew-nsen** (regrouper), **asengel-nsen**  (coder). S wakka ara tifsus teslêdt ;

# 5.3.2. Tasleḍt n yinefkan akked usegzi (interpreter) n yigmaḍ L'analyse des données et l'interprétation des résultats

D tagnit ideg ara tili tesleḍt n yinefkan akken ad d-yerr ɣef ugnu akked turdiwin. D tagnit n tiririt n yigmaḍ. Deg uḥric-a ara d-yefk umnadi anamek ( interpreter) n yigmaḍ, s wawal-nniḍen da i ilaq ad d-**yessehḍer** igmaḍ-is.

# 5.4. Taggara : Les conclusions

Deg taggrayt tamatut n tezrawt amanadi ad d-yesken ayen i d-yewwi d amaynut umahil-is. D tagnit ideg ara yili uselken n turdiwin. Taneggarut n tneggura ad yessumer (ad d-yeldi) iberdan imaynuten i yimahilen-niḍen. Wid yettwali watan inadiyen-nniḍen.(perspectives).

# Cf, annexe, plan de recherche dégagé par O. Aktouf

**AGNU**

# Asbedded n ugnu : amek i d-tettili tuddsa-s ? d acu n yiferdisen i iwatan ad ilin deg-s ?

Agnu akken ad yili iwata yewwi-d ad ilin deg-s iferdisen-a :

1-**Tazwert :** -s yettili usussen n usentel n tezrawt s wudem amatu.

2-**Taneflit :** deg-s yettili :

**+** wayen nessen uqbel ɣef usentel, asbadu -ines. Annect-a yettekk-d seg tɣuri taẓrayant. +++

**+**Asaka ( transition) d taseddart ara igen assaɣ gar wayen nessen d wayen i nra d nissin ɣef usentel. Yes-s ara d-nessewjed tagnit i useqsi agejdan.

+ asbedded n useqsi agejdan neɣ iswi n umahil

Tuddsa n ugnu ibennu am **yinifif** ( lembuṭ ) – **seg umatu ɣer usdid**

**(ẓer : azenziɣ + amedya)**

# 3.Taggrayt : deg-s yettili usileɣ n turdiwin neɣ yiswan.

S umata agnu yessegzay-d : yeskan-d ayen ur nessin ɣef usentel, nettnadi ad t-nissin. Agnu ibedd yuddes ɣef **4 n yiferdisen.**

**1-**deg-s yewwi-d ad d-nesken anda yella lexsas ( tidersi ) n usentel

**2-** syin yewwi-d ad d-nesken acuɣer i ila azal usental-a. Amek almi aferdis « **A »** i d tamentelt n uferdis « **B**», amek aferdis « **A »** yeslalay-d aferdis « **B**». D ayen ur nessin, nettnadi ad t-nissin

**3.** Mi d-fran yiferdisen-a, ad d-yili tiseddi n useqsi agejdan, yeɛni ayen nra d t-nissin ad t-id-naf.

**4. Deg taggara yessefk ad d-nesken tuxutert n unadi s usegzi n yiswan akked i wacu i ilaq unadi-ya.**

**Azenziɣ :**

**Turda**: d tiririt tamezwarut, tiririt tamcayelt / tamcirit ( cayel : prédire) ɣef useqsi. S wawal-nniḍen, aseqsi-nni amezwaru ad yuɣal d tiririt. Tettili d tafyirt neɣ ugar ara d-yesseknen assaɣ yellan gar sin neɣ ugar yiferdisen. Turda tbedd ɣef tmeskelt ( variable). Tameskelt d amatar n tumant i nra ad nezrew. Amedya : **adrim** d amatar n tbaɣurt/ **tazmilt** d matar n uswir n unelmad, **abu** d amatar n tmes. Amatar-a d tulmist n kra n tumant, yettbeddil ilmend n ubeddel n yiferdisen i yeqqnen ɣur-s, d wasmi i yas-semman «  ameskil ».

*(* **ameskil***: variable/ asegzawal IRCAM / amcali*

Tettbin-d s 3 n talɣiwin :

* 1. **Turda mm yiwen n umeskil (univariée)**

Tbedd ɣef **yiwen n uferdis** i tettnadi ad tesleḍ.

Am : - *Aɣerbaz yeslalay-d tigensas yelhan ɣef tutlayt.*

*- Inelmaden ur ttarran azal i tɣuri n wungalen.*

\*Yiwen n uferdis kan (une seule variable) i yellan deg turda.

**1.2.Turda mm sin n yiferdisen ( bivariée) :**

Tres ɣef sin n yiferdisen igejdanen. D talɣa i yettusemrasen s waṭas. Yettili wassaɣ n tuqqna (dépendance) gar-asen, yiwen yettbeddil ilmend n wayeḍ.

*-Aselmed s yidrisen inmettiyen deg uɣerbaz, yesnernay….*

*-Inelmaden n twaculin timerkantiyin lan ugar n tzemmar tutlayanin..( compétences langagères)*

*-Inelmaden n twaculin timerkantiyin lan ugar n tegnatin akken ad kemlen taɣuri-nsen.*

\*Sin n yiferdisen : - inelmaden n twaculin + taɣuri /-inelmaden+tizemmar

**1.3. Turda tagetferdis : yettili wassaɣ gar waṭas n yiferdisen**

-*Tilawin ur nesɛi ara aṭas n dderya i ilan aswir n tɣuri unnig, i yettaɣen tadrimt ugar.*

***-****Inelmaden n twaculin timerkantiyin d wid ur nḥebbes ara deg leqraya, d wid i yettfaken leqraya-nsen , d wid i yettaṭṭafen imahilen unnigen.*

**\*3 n yiferdisen : timerkantit+leqraya+amahil.**

**2.Tabadut /tiseddi n tmiḍranin (Définition /délimitation)**

Taɣuri n yimahilen ɣef usentel ad tili d tallalt s yezmer umnadi ad yesbadu s tiseddi timiḍranin ara yessemres deg tezrawt, anamek-nsen, amgired gar tiẓri d tayeḍ, anefli n unamek-nsen.

Amedya : tazmert, tasensegmit, tutlayt tanyemmat, tarrayt, tugzimt n uselmed.

# Amedya n ugnu

**Tazrawt n master.** Mekbel Jugurta/ Meksbel Moufida, 2012/2013,

*« Tamawin deg uskazal n ufares s tira »*

**Agnu**

Tamawin d iwellihen, iwenniten, tizmilin, asegzi, s umata d ayen akk i yettarau uselmad ɣef tferriwin n yinelmaden mi ara yeg aseɣti Iwakken ad seɣtin tuccḍiwin i xedmen yakan. Leboeuf P. yesnekwa-d tamawin akka : *Tamawin d ayen i yettaru uselmad ɣef leqdicat n yinelmaden akken ad yesnerni deg tmusniwin-nsen »\*[[3]](#footnote-3), acku tamawin d tid yesɛan azal meqqren deg ulmad n yinelmaden.*

Tamawin d tid yesɛan assaɣ d uskazal acku d tid yettɛawanen anelmad iwakken ad yesseɣti tuccḍiwin i yexdem s timmad-is, ayen i wumi nessawal askazalman.

Gar leqdicat i d-yellan ɣef tmawin ad d-nad : Veslin Odil akked Jena Veslin, fkan-d deg umahil-nsen ittewlen ɣef wamek i ilaq ad ilint tamawin iwakken ad ɛawnent anelmad deg ulmad-is[[4]](#footnote-4).

Tamawin ttilint deg uɣerbaz s umata ɣef leqdicat n yinelmaden. Maca nekkni deg tezrawt-a ad nerr tamawt ɣef ufares s tira deg tutlayt n tmaziɣt acku tamawin d tid i izemren ad d-fkent afus n tallalt i unelmad akken ad yesseɣti tuccḍiwin-is ama deg tira, tajerrumt, amawal, taseftit ; ɣef waya agnu n tezrawt ad yili d wa :

Γef wakken nettwali tuccḍiwin d tid i d-yettuɣalen ya l tikkelt deg leqdicat n yinelmaden , ladɣa deg ufares s tira ; ɣef waya aseqsi-nneɣ agejdan iɣef ibedd umahil d wa :

**- D acu i yettaǧǧan tuccḍiwin n yinelmaden ad d-uɣalent yal tikkelt deg ufares s tira ?**

**Turdiwin**

-Iselmaden ur ttaran ara tamawin acku ttawint akud

-Inelmaden ur ttakken ara azal i tamiwin

1. Le sens que donne l’auteur à l’idéologie:”Système clos d’idées à priori et tendant à répondre à tout”. [↑](#footnote-ref-1)
2. P. Blanchet, ...”Post-face en forme de coup de gueule: pour une didactisation de l’hétérogénéité linguistique- contre l’idéologie de l’enseignement normatif et ses discriminations glottophobes” in [↑](#footnote-ref-2)
3. Leboeuf P., 1999, « Très bein, pascal, continue comme ça » ou « la lecture de l’explication dans le commentaire » Quebec français,n° 115, p.39-42. [↑](#footnote-ref-3)
4. Veslin Odil akked Jena Veslin, 1992, Corriger des copies, Paris , Hachette, p.45. [↑](#footnote-ref-4)